במהלך מלחמת העולם השנייה, נכבש האטול טאראווה על ידי היפנים, והחל מ-20 בנובמבר 1943, היה זה מקום התרחשותו של קרב טאראווה העקוב מדם. באותו יום, כוחות חיל הנחתים האמריקני נחתו בטאראווה, וסבלו מאבדות רבות מאש חיילים יפנים, אשר תפסו עמדות מחופרות באיי האטול. הנחתים אבטחו את האיים לאחר 76 שעות של לוחמה עיקשת, עם כ-6,000 הרוגים בשני הצדדים.
כלכלה.
באיון בטיו ממוקם הנמל הראשי, ממנו מיוצאים קופרה ופנינים.
המטבע המקומי בקיריבטי הוא דולר אוסטרלי.
מקום בשמש
קו נורת'רן
קו נורת'רן (באנגלית: Northern Line; "הקו הצפוני") הוא קו עמוק במערכת הרכבת התחתית של לונדון. צבעו שחור במפת הרכבת התחתית של לונדון והוא מסיע כ-206,734,000 נוסעים בשנה מה שהופך אותו לקו העמוס ביותר במערכת הרכבת התחתית של לונדון. רוב אורך הקו (58 ק"מ) בנוי בצורת קו עמוק מתחת לקרקע. למרות שמו ("הצפוני"), נורת'רן לא משרת את התחנות הצפוניות ביותר במערכת התחתית, אם כי הוא משרת דווקא את רוב התחנות הדרומיות ומשרת 16 מתוך 29 תחנות הרכבת הנמצאות דרומית לנהר התמזה. בקו 50 תחנות, מתוכן 36 מתחת לקרקע.
היסטוריה.
היווצרות הקו.
קו הנורת'רן התפתח משתי חברות רכבת: רכבת העיר ודרום לונדון (the City &amp; South London Railway; בקצרה − C&amp;SLR) ורכבת הצ'ארינג קרוס, יוסטין והמפסטד (the Charing Cross, Euston &amp; Hampstead Railway; בקצרה − CCE&amp;HR).
"רכבת העיר ודרום לונדון" היא הרכבת התחתית הראשונה שהייתה בקו עמוק שנבנתה תחת פיקוחו של ג'יימס הנרי גרייטהד, שהיה, בין היתר אחראי עם פיטר ו. ברלו (מהנדס בריטי) על הטאוור סאבוואי. הקו היה הראשון מקווי הרכבת התחתית של לונדון שנבנה על ידי קידוח עמוק מתחת לפני הרחוב וכן הראשון שהופעל באמצעות מתח חשמלי. הרכבת נפתחה בשנת 1890 ונסעה בין תחנת הרכבת התחתית סטוקוול לתחנת הרכבת התחתית רחוב קינג ויליאם (שכיום איננה בשימוש). מיקום התחנה היה לא נוח וחסר יכולת להתמודד עם תנועת החברה כך שבשנת 1900 נפתח מסלול חדש לתחנת הרכבת מורגייט דרך תחנת הרכבת בנק-מוניומנט.
אמא מולדת (וולגוגרד)
אמא מולדת קוראת! (ברוסית: !Родина-мать зовёт) הוא פסל על גבעת מאמייב בעיר וולגוגרד שברוסיה, המנציח את קרב סטלינגרד. הפסל מציג דמות נשית (המייצגת את רוסיה), נושאת חרב וקוראת לנוכחים לקום להגנת המולדת.
באזור הפסל נקברו המרשל וסילי צ'ויקוב והצלף הסובייטי וסילי זייצב, אשר הרג מעל מאתיים חיילים גרמנים בעצמו בקרב סטלינגרד. הפסל מכונה גם "אמא מולדת קוראת לך!", "המולדת קוראת לך!", ו"אנדרטת מאמייב", והוא מופיע על סמל ודגל מחוז וולגוגרד.
הפסל הוא חלק מטריפטיכון המורכב משני מונומנטים נוספים: ״העורף - לחזית״ הממוקם בעיר מגניטוגורסק ומנציח את התעשייה הצבאית הסובייטית בזמן המלחמה, ואנדרטת המלחמה הסובייטית הממוקמת בפארק טרפטו שבברלין אשר מנציחה את ניצחונו של הצבא האדום על גרמניה הנאצית במלחמת העולם השנייה ושחרורם של עמי אירופה מהנאציזם. נהוג לחשוב כי האלמנט המרכזי בשלושת המונומנטים, החרב, יוצקה במגניטוגורסק שבהרי אורל, הונפה בקרב סטלינגרד והורדה בברלין עם כניעתה של גרמניה.
בניית הפסל.
בניית הפסל החלה בשנת 1959 והסתיימה בשנת 1967. בעת סיום הבנייה הוא היה הפסל הגבוה בעולם (נכון לשנת 2011 הוא נמצא במקום ה-11), בגובה של 85 מטר מכפות רגלי המולדת, ועד לקצה חרבה. גובה הדמות עצמה 52 מטרים, ואורך החרב 33 מטרים. מאתיים מדרגות, המסמלות את 200 ימי קרב סטלינגרד, מובילות מתחתית הגבעה ועד לפסל.
הפסל הראשי בפרויקט היה יבגני ווצ'טיץ', ומהנדס המבנים שהיה אחראי לפתרון הקשיים בעבודה ב-7,900 טון הבטון ששימשו להכנת הפסל היה ניקולאי ניקיטין.
שיפוץ.
המבנה החל לנטות בעקבות שינוי ברמות מי התהום תחתיו, אשר גרמו לתזוזה ביסודותיו. ההטיה הולכת ומחריפה. ההטיה החלה כבר בשנת 1966 ובשנת 2009 הגיעה לכ-21 ס"מ. ערך זה מהווה 75% מהערך המרבי התכנוני.
עבודות שיפוץ ושחזור התקיימו שלוש פעמים: ב-1972, אז הוחלפה החרב, וב-1986. באביב 2017, החלה תוכנית שחזור ושיפוץ רחבה של המבנה בעלות של שני מיליארד רובלים. במסגרת עבודות השחזור והשיפוץ, כוסה הפסל בפיגומים למשך שנה וחצי, נצבע מחדש וכל הסדקים בבטון תוקנו. הפסל נוקה מלכלוך וטחב, הוא הוחזר לצבעו המקורי ותוקנו סדקים בבטון שאורכם הכולל, לטענת המשפצים, היה 13 ק"מ. חלקים מהמתכת החלודה נבנו מחדש. עבודות השיפוץ הסתיימו ב-2 במאי 2020, לאחר שהמומחים פירקו 30 שכבות פיגומים בגובה 60 מטר ומשקל של 270 טון.
ניקי בלונסקי
ניקול מרגרט "ניקי" בלונסקי (באנגלית: Nicole Margaret "Nikki" Blonsky; נולדה ב-9 בנובמבר 1988) היא שחקנית וזמרת אמריקאית ממוצא יהודי. היא ידועה בעיקר בשל תפקידה כטרייסי טורנבלד בסרט הקולנוע "היירספריי" וכמגי בייקר בסרט הטלוויזיה "גדולה כמו מלכה".
ביוגרפיה.
בלונסקי נולדה בגרייט נק שבמחוז נסאו בלונג איילנד. אביה הוא יהודי, אך בלונסקי גדלה כקתולית, כמו אמהּ. אמה קרן (בעבר סמג'ה) היא עוזרת בית ספר, ואביה קרל הוא עובד עירייה. בלונסקי סיימה את בית הספר התיכון ביוני 2005. היא הייתה פעילה בספרייה המקומית ועבדה בחנות גלידה, לפני שהתחילה את עבודתה כשחקנית ב"היירספריי".
ב-2007 לוהקה בלונסקי לתפקיד טרייסי טורנבלד בסרט היירספריי. ב-2008 שיחקה בסרט הטלוויזיה "גדולה כמו מלכה" בתפקיד מגי בייקר. ב-2009 התארחה בפרק בסדרה "בטי". ב-2010 החלה לככב בתפקיד הראשי בסדרת הטלוויזיה "Huge".
השתתפה בקומדיה מחכים לנצח, שיצאה לאקרנים ב-2011.
One More Red Nightmare
יונס יעקב ברצליוס
סוסנוביץ
סוֹסְנוֹביץ () היא עיר בפרובינציית שלזיה שבדרום-מערב פולין, בסמוך לנהר פשימשה. ההתיישבות במקום הוגדרה ככפר כבר בשנת 1780, אך סוסנוביץ הוכרה רשמית כעיר בשנת 1902. הודות לקרבתה לערי התעשייה של פולין - קטוביץ, גליביץ ובנדין, הפכה סוסנוביץ לצומת דרכים חשוב. סונוביץ ממוקמת בחלק המזרחי של אזור התעשייה שלזיה העליון, והיא אחת הערים של מחוז קטוביץ’ המונה אוכלוסייה כוללת של 2.7 מיליון אנשים; אוכלוסיית סוסנוביץ מונה כ- 197,586 תושבים נכון לדצמבר 2020.
יהדות סוסנוביץ.
בשנת 1860 הגיעו יהודים ראשונים לעיר, ורכשו מגרשים ליד בית הנתיבות ברחוב מודביובסקה. האימפריה הרוסית, ששלטה בסוסנוביץ באותם ימים, לא ראתה באור חיובי את בניית העיר, ולא נתנה רישיונות לבניית בתים בעיר. מסיבה זו, נבנו הבתים בעיקר בשעות הלילה; השומר היחידי היה השוטר הרוסי, שלאחר ששלשלו לידיו כספי שוחד העמיד פנים כלא רואה. היישוב היהודי הראשון היה מורכב מחסידי ראדומסק וחסידי אלכסנדר.
המשורר חיים נחמן ביאליק, עבד בעיר כמורה לעברית במשך 3 שנים.
הפוגרום ב-1904.
בעת עריכת מנהג התשליך ביום השני של ראש השנה, נערך פוגרום ביהודי העיר בשנת 1904. יהודי העיר נהגו להתקבץ על גדות הנהר פשימשה לשם עריכת הווידוי על החטאים. בעת עריכת התשליך יִדּוּ גויים אבנים לכיוון המתפללים. אבן פגעה באחד המתפללים היהודים, שזרק את האבן חזרה לכיוון המתנכלים, והאבן פגעה בילדה קטנה מהגויים. למרות הפגיעה הקלה, השמועה עשתה לה כנפיים. ואז נשמעה הקריאה "הרגו את היהודים, הם הרגו ילדה נוצרייה". עלילת הדם עברה כאש בשדה קוצים בכל העיר סוסנוביץ. החלה התנפלות על בתי היהודים. הפולנים שדדו את חנויות היהודים, הכו יהודים ורצו ברחובות העיר עם סכינים שלופות. גויים פולנים סיפרו לעיתון המקומי: , הפורעים עברו מרחוב לרחוב, ובכל מקום ניפצו את בתי היהודים, שדדו והשמידו באין מפריע. המשטרה המקומית התעלמה מתחינות היהודים לעזרה.
בשואה.
הקהילה היהודית במלחמת העולם השנייה יושבה בגטו סוסנוביץ. עשרים ותשעה אלף יהודים נרצחו, כרבע מאוכלוסיית העיר רובם נשלחו על ידי הנאצים למשרפות.
ליפאיה
דיורגארדן/אלבסיו
יוייקו
יויק
אוט-סבואה
בזיליקת סן קלוטילדה
נילס גוסטב דלן
גוסטף ניהולם
וילג' ואנגארד
יואל פרידליזיוס
מיקאל אקרפלדט
סיקסטן אהרלינג
הסער והפרץ
עיצוב אוניברסאלי
דן פוגלברג
דן פוגלברג (באנגלית: Dan Fogelberg; 13 באוגוסט 1951, פאוריה, אילינוי, ארצות הברית – 16 בדצמבר 2007, אי האיילים, מיין ארצות הברית), היה פזמונאי, מלחין, זמר ורב נגן אמריקאי שפעל במגוון סוגות מוזיקליות, נחשב לאחד מאבות הרוק הקל בארצות הברית ומכר למעלה מ-15 מיליוני עותקים מאלבומיו השונים.
ראשית הקריירה.
פוגלברג שהיה הצעיר מבין 3 אחים, נולד בפאוריה אלינוי למרגרט שהייתה נגנית פסנתר ממוצא סקוטי וללורנס פיטר פוגלברג שהיה מורה למוזיקה ממוצא שוודי והעניק בהמשך השראה לשירו המפורסם של בנו "Leader of the Band". בגיל 14 קיבל מסבו במתנה גיטרת סלייד ובמקביל למד לנגן בפסנתר. ב-1967 הצטרף ללהקה שביצעה גרסאות כיסוי לשירי הביטלס והוציאה 2 סינגלים. ב-1969 סיים את בית הספר התיכון בעירו ופנה ללימודי תיאטרון באוניברסיטת אילינוי. במקביל החל להופיע במסגרות שונות בשירי פולק. ב-1971 צד פוגלברג את עינו של האמרגן אירווינג אזוף שהפך למנהלו, שנה מאוחר יותר הוציא את אלבומו הראשון ובמקביל הופיע כזמר חימום במופעיו של ואן מוריסון. ב-1974 הפיק ג'ו וולש את אלבומו השני של פוגלברג שנקרא "Souvenirs", במסגרתו השתתפו בנגינה וקולות רקע חברי להקת האיגלס גלן פריי ודון הנלי והמוזיקאי גרהאם נאש. פוגלברג ניגן ב-8 כלי נגינה שונים במהלך הפקת האלבום והוא הפך להצלחתו המסחרית הראשונה.
נישואים.
פוגלברג נישא 3 פעמים. בין 1982–1985 לרקדנית מגי סלימייקר, בין 1991–1996 לאמנית אנסטסיה סאבאג' ובין 2002 ועד יום מותו למוזיקאית ג'ין מארי מאייר. לפוגלברג לא נולדו ילדים מנישואיו השונים.